O B E C ŠEMŠA

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Návrh**

# Všeobecne záväzné nariadenie

**č. 5/2017**

**ktorým sa určuje postup**

**pri poskytovaní stravovania dôchodcom a zdravotne postihnutým občanom**

**v obci Šemša**

*Návrh VZN: - vyvesený na úradnej tabuli obce dňa : 5.11.2018.*

*- zverejnený na internetovej adrese obce dňa : 5.11.2018*

*Lehota na predloženie pripomienok k návrhu VZN do(včítane): 20.11.2018*

*Doručené pripomienky (počet) :*

*Vyhodnotenie pripomienok k návrhu VZN uskutočnené dňa:*

*Vyhodnotenie pripomienok k návrhu VZN doručené poslancom dňa:*

*VZN schválené Obecným zastupiteľstvom v Šemši dňa*

*VZN vyvesené na úradnej tabuli obce Šemša dňa :*

*VZN zvesené z úradnej tabule obce Šemša dňa :*

***VZN nadobúda účinnosť dňom***

***1.1.2019***

Jozef Lukáč - starosta obce

Obecné zastupiteľstvo v Šemši v súlade s ustanovením § 6 ods. 1 Zákona č. 369/1990 Zb. o obecnom zriadení v znení neskorších predpisov sa uznieslo na VZN, ktorým sa určuje postup pri poskytovaní stravovania dôchodcom a zdravotne postihnutým občanom v obci Šemša.

**Čl. I**

**Úvodné ustanovenie**

1. Stravovanie dôchodcov a zdravotne postihnutých občanov je služba, ktorú obec Šemša poskytuje v rámci svojho sociálneho programu občanom obce, ktorí sú poberateľom starobného alebo invalidného dôchodku a občanom, ktorí sú pre svoj nepriaznivý zdravotný stav odkázaní na spoločné stravovanie, za podmienok stanovených v tomto Všeobecne záväznom nariadení obce Šemša.
2. Stravovanie je zabezpečované  v Domove sociálnej starostlivosti – LÚČ, ktorého zriaďovateľom je Košický samosprávny kraj, ktoré spĺňa legislatívne a iné predpoklady (napr. kapacitné, prevádzkové, súhlas zriaďovateľa a pod.) na výkon tejto služby.
3. Záujemca o stravovanie, ktorý spĺňa podmienky stanovené týmto všeobecne záväzným nariadením, musí o poskytovanie služby písomne požiadať.
4. Záujemca o stravovanie, ktorý splnil podmienky stanovené týmto všeobecne záväzným nariadením a je mu predmetná služba zabezpečovaná, sa pre účely tohto všeobecného záväzného nariadenia nazýva ,, stravník“.
5. Poskytovanie stravovania nie je nárokovateľnou službou.

**Čl. II**

**Predmet služby**

1. Predmetom služby je poskytovanie hlavného jedla – obeda – stravníkovi v zariadení Domove sociálnej starostlivosti – LÚČ podľa jedálneho lístka schváleného na príslušný týždeň vedúcim tohto zariadenia. Hmotnosť hotovej porcie jedla musí z pohľadu príslušných noriem zodpovedať hmotnosti hotovej porcie jedla pre dospelú osobu.
2. Stravník bude mať možnosť vziať si jedlo do obedára.
3. Cena jedla sa určí aktuálnymi nákladmi na ich prípravu.

**Čl. III**

**Žiadosť o poskytovanie stravovania**

1. Žiadateľom o poskytovanie stravovania môže byť poberateľ starobného alebo invalidného dôchodku a občan, ktorý je pre svoj nepriaznivý zdravotný stav odkázaný na spoločné stravovanie a:

- má trvalý pobyt v obci Šemša

- nie je mu táto služba poskytovaná zo strany obce iným spôsobom, resp. -- nemá túto službu zabezpečovanú niektorým zo sociálnych zariadení, alebo zamestnávateľom.

1. V prípade, že záujem o túto službu bude väčší ako sú kapacitné možnosti stravovacieho zariadenia, bude sa pri výbere zo žiadateľov prihliadať aj na ich sociálnu situáciu.
2. Žiadateľ musí v žiadosti uviesť nasledovné údaje:

- meno a priezvisko

- adresa trvalého pobytu

- dátum narodenia

- vznik nároku na dôchodok

- iné kontaktné údaje (telefón)

a doručiť ju na Obecný úrad v Šemši.

1. Žiadateľ, ktorý nie je dôchodcom, svoj nepriaznivý zdravotný stav preukáže preukazom ZŤP, ZŤP/S.
2. Obecný úrad v Šemši vedie prvotnú evidenciu žiadostí o poskytovanie stravy v zariadení Domove sociálnej starostlivosti – LÚČ . Vedúca kuchyne zariadenia poskytujúceho stravovanie, Domova sociálnej starostlivosti – LÚČ vedie podrobnú evidenciu stravníkov (dôchodcov a ZŤP, ZŤP/S podľa Čl. III ods. 3 a 4 tohto všeobecne záväzného nariadenia) a zabezpečuje vyúčtovanie príspevku obce na stravu.

**Čl. IV**

**Osobitné ustanovenia**

1. Bližšie informácie o spôsobe a forme poskytovania stravovania získa záujemca o túto službu na Obecnom úrade v Šemši, ktorý zároveň zabezpečí sprístupnenie týchto informácií verejnosti aj inými formami.
2. Obec Šemša má právo zrušiť poskytovanie tejto služby v zariadení Domov sociálnej starostlivosti – LÚČ , ak toto zariadenie prestane spĺňať legislatívne a iné predpoklady na poskytovanie stravovania stravníkom.

**Čl. V**

**Účinnosť**

Toto všeobecne záväzné nariadenie nadobúda účinnosť 1. 1. 2019

Jozef Lukáč – starosta obce